b'\n_START_ARTICLE_\nPrvenstvo Jugoslavije u nogometu 1939./40.\n_START_SECTION_\nNatjecateljski sustav\n_START_PARAGRAPH_\nU izlu\xc4\x8dnom dijelu natjecanja, Hrvatsko-slovenskoj ligi 1939./40., koju su zasebno organizirali Hrvatski nogometni savez i Nogometni savez Slovenije, te Srpskoj ligi 1939./40., koju je organizirao Nogometni savez Srbije, natjecalo se ukupno 20 mom\xc4\x8dadi (10 mom\xc4\x8dadi u svakoj ligi). Mom\xc4\x8dadi su me\xc4\x91usobno igrale dvokru\xc5\xbeni liga sustav, a po tri prvoplasirane mom\xc4\x8dadi izborile su zavr\xc5\xa1nicu Prvenstva Kraljevine Jugoslavije 1939./40. Zavr\xc5\xa1nica se tako\xc4\x91er igrala dvostrukim liga sustavom, a prvakom je postala mom\xc4\x8dad s najvi\xc5\xa1e osvojenih bodova (pobjeda = 2 boda, neodlu\xc4\x8deno = 1 bod, poraz = bez bodova).\n_START_SECTION_\nPrvaci\n_START_PARAGRAPH_\nPrvi hrvatski Gra\xc4\x91anski \xc5\xa1portski klub (Zagreb): Ivan Jazbin\xc5\xa1ek, Zvonimir Cimerman\xc4\x8di\xc4\x87, Svetozar \xc4\x90ani\xc4\x87, Ivica Belo\xc5\xa1evi\xc4\x87, August Le\xc5\xa1nik, Emil Urch, Miroslav Brozovi\xc4\x87, Milan Antolkovi\xc4\x87, Florijan Matekalo, \xc5\xbdalant, Mirko Kokotovi\xc4\x87 (trener: M\xc3\xa1rton Bukovi)'